في يوم في نهاية الحصة، مدرسة حكيمة طلبت من كل طالب من طلابها يجيب كيس بلاستيك وشوية بطاطس للمدرسة.
في اليوم التاني قالتلهم، "من النهاردة، مع كل شخص مش بتحبوه في حياتكم، تقدروا تختاروا بطاطساية، تكتبوا عليها اسم الشخص والتاريخ وبعدين تحطوها في الكيس البلاستيك." يوم ورا يوم، شنط بعض الطلبة بقت تقيلة جداً. بعد كده طلبت منهم يشيلوا الشنطة دي معاهم في كل حتة يروحوها لمدة أسبوع. كانوا بيحطوها جوه اللحاف بالليل، على الكراسي لما يقعدوا في العربية أو الأتوبيس، وجنب مكاتبهم في المدرسة. الأيام اللي قضوها شايلين الشنطة معاهم خلت الطلبة يحسوا بالتقل اللي شايلينه في دماغهم. كان لازم يخلوا بالهم منها طول الوقت عشان ميتنسوهاش. مع مرور الوقت، البطاطس بدأت تتعفن وريحتها بقت وحشة. كلهم حاولوا يتخلصوا منها.
كتير بنفتكر إن التسامح هدية للناس التانية، لكن في الحقيقة هو هدية لنفسنا! لو اخترنا نحتفظ بالحزن والكراهية في قلوبنا، هنضطر نشيلهم معانا طول حياتنا.
تفتكر اتعلمت حاجة من المدرسة الحكيمة ومن اللي طلبته من طلابها يعملوه؟
إيه أحسن عنوان للقطعة دي
شيل البطاطس. قليل الكراهية، حياة أسعد. الاحتفاظ بالحزن والكراهية. شنطة بطاطس